คุมโฆษณา-ของแจกขายกองทุน
กลต.โยนลูกบลจ.ออกกติกากันเองชูความเสี่ยง-กำไร
20 ส.ค. 2554

กลต.โยนลูกบลจ.ออกกติกากันเองชูความเสี่ยง-กำไร
ก.ล.ต.โยนสมาคม บลจ. ออกกติกาคุมการโฆษณา-แจกของแถมขายกองทุน ชูความเสี่ยงผลงานมากกว่าของแจก
นายธีระชัย ภูวนาถนรานุบาล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้หารือกับสมาคมบริษัทจัดการลงทุน (สมาคม) เกี่ยวกับประเด็นที่บริษัทหลักทรัพย์จัดการกองทุน (บลจ.) แข่งขันขายหน่วยลงทุนโดยเน้นการโฆษณาของแจกของแถม ซึ่งอาจทำให้ผู้ลงทุนให้ความสำคัญกับเรื่องดังกล่าวมากกว่าพิจารณาข้อมูลของกองทุนรวม 
สมาคมรับที่จะกำหนดแนวทางเกี่ยวกับการโฆษณาหรือการส่งเสริมการขาย โดยเนื้อหาส่วนใหญ่ในโฆษณาจะต้องเน้นเปิดเผยข้อมูลสำคัญของกองทุนรวมที่เป็นประโยชน์ต่อการตัดสินใจลงทุนของผู้ลงทุนอย่างเต็มที่ เช่น ลักษณะการลงทุนและความเสี่ยง รวมทั้งผลการดำเนินงานของกองทุนรวม ขณะที่ข้อมูลเกี่ยวกับของแถมจะมีเนื้อหาเพียงส่วนน้อย 
แหล่งข่าวจากวงการกองทุนรวม กล่าวว่า ปัจจุบัน บลจ.ยังมีการแข่งขันสูงเกี่ยวกับการโฆษณาของแจกแถมเพื่อขายกองทุน ทำให้ บลจ.ที่ไม่ได้อยู่ในเครือของธนาคารพาณิชย์เสียเปรียบและทำให้นักลงทุนมองแต่ในเรื่องของแถมมากกว่าประเด็นผลงานกองทุน
นายธีระชัย กล่าวว่า ก.ล.ต.ยังได้รับพิจารณาตามข้อเสนอของสมาคมที่จะอนุญาตให้ บลจ.จ่ายค่าตอบแทนให้แก่ผู้แนะนำรายชื่อลูกค้าให้แก่ บลจ.ตามผลสำเร็จของการติดต่อหรือตามมูลค่าหน่วยลงทุนที่ซื้อขายและระยะเวลาที่ลงทุนได้ เพื่อให้ บลจ.สามารถขยายฐานผู้ลงทุนไปยังกลุ่มเป้าหมายได้อย่างมีประสิทธิภาพมากขึ้น โดยการแนะนำรายชื่อจะต้องไม่เร่งรัดให้ผู้ลงทุนตัดสินใจโดยไม่ได้พิจารณาอย่างรอบคอบ เนื่องจากผู้ขายหน่วยลงทุนต้องทำความรู้จักกับผู้ลงทุน โดยจัดให้ลูกค้าทำแบบสอบถามเพื่อประเมินความสามารถในการรับความเสี่ยงก่อน
นายธีระชัย ภูวนาถนรานุบาล เลขาธิการ ก.ล.ต. กล่าวว่า “ก.ล.ต. ได้แจ้ง บลจ. ตั้งแต่ปลายปี 2552 ให้เตรียมความพร้อมเพื่อรองรับเกณฑ์การทำความรู้จักกับลูกค้าและให้คำแนะนำการลงทุนที่เหมาะสม ซึ่งไม่ใช่เฉพาะเรื่องระบบงานเท่านั้น แต่รวมถึงการอบรมผู้ที่จะต้องติดต่อกับลูกค้าให้เข้าใจและเห็นถึงประโยชน์ของการประเมินความสามารถในการรับความเสี่ยงของผู้ลงทุนก่อนตัดสินใจลงทุน โดยเชื่อว่าเมื่อลูกค้ามีความเข้าใจที่ถูกต้องแล้ว จะเห็นถึงประโยชน์และให้ความร่วมมือที่จะตอบแบบสอบถามดังกล่าว 
นางวรวรรณ ธาราภูมิ นายกสมาคมบริษัทจัดการลงทุน กล่าวว่า แบบสอบถามที่ทุก บลจ. ส่งไปยังผู้ลงทุนนั้น จะเป็นแนวทางพื้นฐานที่จะทำให้ผู้ลงทุนเริ่มทำความรู้จักและเข้าใจถึงความเสี่ยงของหลักทรัพย์ที่กองทุนมีนโยบายจะลงทุน ซึ่งหลักทรัพย์ต่างประเภทกันนั้นย่อมมีความเสี่ยงและผลตอบแทนคาดหวังที่ต่างกัน ผู้ลงทุนจึงต้องเรียนรู้ก่อนจะลงทุนว่าตนเองจะรับความเสี่ยงได้แค่ไหน มิใช่ว่ากองทุนทุกประเภทจะเหมาะสมกับผู้ลงทุนทุกคน ดังนั้น จึงต้องกำชับให้ผู้ขายมีความเข้าใจและสามารถแนะนำให้ผู้ลงทุนตัดสินใจลงทุนด้วยตนเองได้ ทั้งนี้ ตั้งแต่วันที่ 1 กรกฎาคมนี้ การจะซื้อหน่วยลงทุนของกองทุนจะมีระบบตรวจสอบก่อนอนุมัติรายการซื้อว่าผู้ลงทุนได้ตอบแบบสอบถามของ บลจ. ที่ตนเองสนใจจะลงทุนไปแล้วหรือไม่ หากยังไม่ได้ทำก็จะต้องให้ผู้สนใจลงทุนจัดทำเสียก่อนจึงจะขายหน่วยลงทุนให้ได้”
นอกจากนี้ที่ประชุมได้หารือถึงความคืบหน้าและอุปสรรคในการให้ลูกค้าทำแบบสอบถามเพื่อประเมินความสามารถในการรับความเสี่ยง เพื่อรองรับการให้คำแนะนำการลงทุนในหน่วยลงทุนที่เหมาะสม ที่จะเริ่มมีผลใช้บังคับตั้งแต่วันที่ 1 ก.ค. 2554 โดยพบว่า บลจ.ทุกแห่งเริ่มดำเนินการแล้ว แต่ยังมีผู้ลงทุนบางส่วนไม่เข้าใจเจตนารมณ์หรือเห็นประโยชน์ในการตอบแบบสอบถาม 
ก.ล.ต.จึงขอให้สมาคมกระตุ้นให้ บลจ.ประสานงานกับผู้ขายหน่วยลงทุนให้จัดอบรมเจ้าหน้าที่ให้สามารถชี้แจงต่อผู้ลงทุนให้เข้าใจว่า การทำแบบสอบถามเป็นกระบวนการให้ความคุ้มครองผู้ลงทุนขั้นพื้นฐานในการทำความรู้จักตนเองก่อนตัดสินใจลงทุน รวมถึงเร่งพัฒนาระบบการประเมินผลจากแบบสอบถามและวิธีการแจ้งเตือนความเสี่ยง 
ส่วนบาง บลจ.ที่ต้องหยุดให้บริการช่องทางซื้อขายผ่านเอทีเอ็มและอินเทอร์เน็ตเป็นการชั่วคราวระหว่างการพัฒนาระบบนั้น บลจ.ก็ควรสื่อสารให้ลูกค้าเข้าใจด้วย 
นอกจากนี้ ก.ล.ต.ยังได้แจ้งให้สมาคมทราบถึงความคืบหน้าในการเสนอขายหน่วยลงทุนระหว่างประเทศภายใต้โครงการ ก.ล.ต. อาเซียน (ASEAN Capital Markets Forum: ACMF) โดยมีแผนที่จะอนุญาตให้บริษัทในกลุ่มประเทศสมาชิกสามารถเสนอขายหน่วยลงทุนแก่ผู้ลงทุนรายใหญ่ (NonRetail Investor) ได้ภายในครึ่งแรกของปี 2555 และเสนอขายหน่วยลงทุนที่ไม่ซับซ้อน (Plain CIS) ให้แก่ผู้ลงทุนทั่วไป (General Public) ได้ภายในครึ่งหลังของปี 2555 ส่วนการเสนอขายหน่วยลงทุนที่ซับซ้อน (Complex CIS) ขึ้นอยู่กับความพร้อมของแต่ละประเทศ
ทั้งนี้ ประเทศสมาชิกที่จะเสนอขายหน่วยลงทุนที่ไม่ซับซ้อนให้กับผู้ลงทุนทั่วไปได้ จะต้องปฏิบัติตามหลักเกณฑ์กลางที่ประเทศสมาชิกเห็นชอบร่วมกัน ซึ่ง ก.ล.ต. กับสมาคมจะหารือกันเกี่ยวกับหลักเกณฑ์กลาง เพื่อนำความเห็นของประเทศไทยไปหารือกับประเทศสมาชิกต่อไป
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;